**Ministru kabineta noteikumu projekta "Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Lai veiktu Satiksmes ministrijas plānotos energoefektivitātes uzlabojumus ar tam plānoto finansējumu Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" pirmās projektu iesniegumu atlases kārtas ietvaros ēkai, kurā tiek veiktas gan valsts pārvaldes funkcijas vai uzdevumi, gan īstenota valsts publiskās lietošanas dzelzceļa infrastruktūras pārvaldīšana, ir nepieciešams paplašināt ēku vai kopēju ēkas grupu loku, par kuru var iesniegt projekta iesniegumu, un noteikt, ka projekta iesniegumu var iesniegt arī par ēku vai kopēju ēku grupu, kurā Dzelzceļa likuma 6. panta otrajā daļā minētā valsts akciju sabiedrība veic valsts publiskās lietošanas dzelzceļa infrastruktūras pārvaldīšanu.Vienlaikus noteikumu projekts paredz svītrot MK noteikumu Nr.534 20.1 punktu, kurā noteikts aprēķiniem piemērot CO2 emisijas faktoru 0,264 kg/kWh un primārās enerģijas konversijas koeficientu 1,0, ja apkurē izmanto atjaunojamos energoresursus. Saskaņā ar Finanšu ministrijas sniegto informāciju esošais regulējums ir pretrunā ar MK 2013.gada 25.jūnija noteikumu Nr.348 “Ēkas energoefektivitātes aprēķina metode” 175.punktu un 1.pielikuma 3. un 4.punktu, MK 2018.gada 23.janvāra noteikumu Nr. 42 “Siltumnīcefekta gāzu emisiju aprēķina metodika” II, III daļu un 1.pielikumu, kā arī ir pretrunā ar Eiropas Komisijas (turpmāk – EK) 2012.gada 21.jūnija Regulas Nr.601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu [2003/87/EK](http://eur-lex.europa.eu/eli/dir/2003/87/oj/?locale=LV).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 13. jūlijā stājušies spēkā grozījumi 2016. gada 9. augusta noteikumos Nr.534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 534), kuru 13.4.apakšpunktā valsts akciju sabiedrība “Latvijas dzelzceļš” (turpmāk – VAS “Latvijas dzelzceļš”) tika noteikta kā projekta iesniedzējs. Saskaņā ar iepriekš minēto Ministru kabineta noteikumu projekta “Grozījumi Ministru kabineta 2016. gada 9. augusta noteikumos Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojuma (anotācijas) pielikumu VAS “Latvijas dzelzceļš” ir noteikta kā projekta iesniedzējs par ēku Gogoļa iela 3, Rīga, kadastra apzīmējums 01000040144002. Saskaņā ar Dzelzceļa likuma 6. pantu VAS “Latvijas dzelzceļš” kā valsts publiskās lietošanas dzelzceļa infrastruktūras pārvaldītājs īsteno valsts publiskās lietošanas dzelzceļa infrastruktūras pārvaldīšanu, uz ko, saskaņā ar Komercdarbības atbalsta kontroles likuma regulējumu, ir attiecināmi komercdarbības atbalsta nosacījumi, taču par tiem nav atsevišķi jāziņo Eiropas Komisijai. Ēkā Gogoļa iela 3, Rīgā tiek veiktas gan valsts pārvaldes funkcijas vai uzdevumi (piemēram, telpās, kurās izvietota Satiksmes ministrija un valsts akciju sabiedrība “Latvijas Valsts ceļi”), gan veikta valsts publiskās lietošanas dzelzceļa infrastruktūras pārvaldīšana (telpās, kurās izvietota VAS “Latvijas dzelzceļš”). Ievērojot, ka procentuāli lielāko ēkas platību aizņem telpas, kuras lieto VAS “Latvijas dzelzceļš”, kas nodrošina valsts publiskās lietošanas dzelzceļa infrastruktūras pārvaldīšanu, šobrīd atbilstoši MK noteikumu Nr. 534 16.1.apakšpunktam un 47.punktam neiestājas minētie nosacījumi, kas paredz, ka ēka tiek izmantota tikai valsts deleģēto pārvaldes funkciju vai uzdevumu veikšanai.

|  |  |
| --- | --- |
| ***Gogoļa iela 3, Rīga***  | Procenti no kopējās platības |
| ***Nomnieki*** | ***m2*** |
| VAS "Latvijas valsts ceļi" | 1779.4 | 7.19 |
| VAS "Latvijas dzelzceļš"  | 18355.32 | 74.21 |
| **Kopā nomnieki** | **20134.72** | **81.40** |
| Satiksmes ministrija | 4598.78 | 18.60 |
| Būves **kopējā platība** saskaņā ar kadastrālās uzmērīšanas lietu | **24733.5** | **100%** |

VAS "Latvijas dzelzceļš" **Apakšnomā iznomātās telpas** ēkā Gogoļa ielā 3, Rīgā:

|  |  |  |
| --- | --- | --- |
| **№** | **Telpu apakšnomnieks** | **Apakšnomā iznomāta platība  (m2)** |
| 1 | SIA ''Dzelzceļa veselības centrs'' | 2851,8 |
| 2 | SIA ''DZELTIPOGRĀFIJA'' | 210,6 |
| 3 | SLO -Biedrība ''Dzelzceļa nozarē strādājošo deju kolektīvs ''Bānītis'''' | 40 |
| 4 | Biedrība ''Latvijas dzelzceļa nozares darba devēju organizācija'' | 13,5 |
| Kopā  | **3115,9** |
|  ēkas kopējā platība  | **24733,5** |
| **apakšnomas platība % no kopējās** | **12,60** |

Lai projektu varētu īstenot, novēršot konstatētās problēmas nosacījumos, ir ierosinātas šādas izmaiņas MK noteikumos Nr.534:1. *Noteikt, ka projekta iesniegumu var iesniegt par ēku vai kopēju ēku grupu, kurā tiek veiktas gan valsts pārvaldes deleģētās funkcijas vai uzdevumi, gan tiek īstenota valsts publiskās lietošanas dzelzceļa infrastruktūras pārvaldīšana, ko veic Dzelzceļa likuma 6. panta otrajā daļā minētā valsts akciju sabiedrība.*

Lai veiktu Satiksmes ministrijas plānotos energoefektivitātesuzlabojumus ar tam plānoto finansējumu Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" pirmās projektu iesniegumu atlases kārtas ietvaros ēkai, kurā tiek veiktas gan valsts pārvaldes funkcijas vai uzdevumi, gan īstenota valsts publiskās lietošanas dzelzceļa infrastruktūras pārvaldīšana, ir nepieciešams paplašināt ēku vaikopēju ēkas grupu loku, par kuru var iesniegt projekta iesniegumu, un noteikt, ka projekta iesniegumu var iesniegt arī par ēku vai kopēju ēku grupu, kurā Dzelzceļa likuma 6. panta otrajā daļā minētā valsts akciju sabiedrība veic valsts publiskās lietošanas dzelzceļa infrastruktūras pārvaldīšanu.  Valsts publiskās lietošanas dzelzceļa infrastruktūras pārvaldītāja saimnieciskā darbība, kas saistīta ar valsts publiskās lietošanas dzelzceļa infrastruktūras pārvaldīšanas īstenošanu, nav uzskatāma par papildošu saimniecisko darbību (20 % robežās) MK noteikumu Nr.534 48. punkta izpratnē.1. *Atbilstoši 16.1.apakšpunktā veiktajiem grozījumiem, noteikt, ka finansējuma saņēmējs piecus gadus pēc noslēguma maksājuma veikšana nodrošina, ka ēkā tiek īstenota valsts publiskās lietošanas dzelzceļa infrastruktūras pārvaldīšana.*

Ja projekta iesniegums tiek iesniegts par valsts īpašumā esošu ēku Gogoļa ielā 3, Rīgā, kurā tiek veiktas gan valsts pārvaldes funkcijas vai uzdevumi, gan veikta valsts publiskās lietošanas dzelzceļa infrastruktūras pārvaldīšana, attiecīgi ir jāpapildina MK noteikumu Nr. 534 39.3.apakšpunkts un jānosaka, ka finansējuma saņēmējs piecus gadus pēc noslēguma maksājuma veikšana nodrošina, ka ēkā tiek īstenota valsts publiskās lietošanas dzelzceļa infrastruktūras pārvaldīšana.1. *Atbilstoši Noteikumu projekta 16.1.apakšpunktā veiktajiem grozījumiem, noteikt, ja ēkā, par ko iesniegts projekta iesniegums, tiek veikti valsts deleģētie pārvaldes uzdevumi vai tiek īstenota valsts publiskās lietošanas dzelzceļa infrastruktūras pārvaldīšana, atbalsts šī pasākuma ietvaros netiek kvalificēts kā komercdarbības atbalsts, vienlaikus precizējot valsts publiskās dzelzceļa infrastruktūras pārvaldītāja saimnieciskās darbības statusu MK noteikumu Nr.534 nosacījumu kontekstā.*

Lai varētu izpildīt MK noteikumu Nr. 534 V. sadaļas nosacījumus, saistībā ar Noteikumu projekta 16.1.apakšpunkta grozījumiem, ir nepieciešams noteikt, ka valsts publiskās lietošanas dzelzceļa infrastruktūras pārvaldīšana netiek kvalificēta kā komercdarbības atbalsts, jo ievērojot Dzelzceļa likuma 5.1 panta pirmajā daļā noteikto, publiskās lietošanas dzelzceļa infrastruktūra Latvijā ir brīvi pieejama un atklāta kravu un pasažieru pārvadājumiem, kā arī tehnoloģisko procesu nodrošināšanai.Satiksmes ministrijai piederošajā ēkā Gogoļa ielā 3, Rīgā izvietota VAS “Latvijas dzelzceļš” (koncerna mātes komercsabiedrība/ koncerna valdošais uzņēmums bez atkarīgajām kapitālsabiedrībām). VAS “Latvijas dzelzceļš” ir vienīgais valsts publiskās lietošanas dzelzceļa infrastruktūras pārvaldītājs Latvijā. Kaut arī valsts publiskās lietošanas dzelzceļa infrastruktūras pārvaldīšana kvalificējas kā saimnieciskā darbība komercdarbības atbalsta kontroles regulējuma izpratnē, tomēr saskaņā ar EK Paziņojuma “Kopienas vadlīnijas valsts atbalstam dzelzceļa uzņēmumiem” (2008/C 184/07) (turpmāk – Vadlīnijas) 25.punktu, kas nosaka, ka:“(25) Ja infrastruktūra ir vienlīdzīgi un bez diskriminācijas pieejama visiem potenciālajiem lietotājiem un ja par piekļuvi šai infrastruktūrai ir noteikta adekvāta maksa, kas atbilst Kopienas tiesību aktiem (Direktīva 2001/14/EK), Komisija parasti uzskata, ka infrastruktūras publiska finansēšana nav atbalsts dzelzceļa uzņēmumiem”.Turklāt, ja uz infrastruktūras pārvaldīšanu attiecas likumīgais monopols un šajā tirgū konkurence par infrastruktūras pārvaldīšanu nav iespējama, priekšrocība, ko infrastruktūras pārvaldītājam piešķir publiskais atbalsts, nevar kropļot konkurenci, tāpēc šāda priekšrocība nav uzskatāma par komercdarbības atbalstu.Ņemot vērā minēto uzskatām, ka MK noteikumu Nr.534 ietvaros publisko resursu piešķiršana VAS “Latvijas dzelzceļš” valdījumā esošai ēkai nekvalificējas kā komercdarbības atbalsts.Ievērojot komercdarbības atbalsta regulējumā noteikto: 1) Uz valsts publiskās lietošanas dzelzceļa infrastruktūras uzturēšanu un attīstību Latvijā attiecas likumīgs monopols, un konkurence par šīs infrastruktūras uzturēšanu un attīstību nav iespējama; VAS “Latvijas dzelzceļš” ir noteikts kā valsts publiskās lietošanas dzelzceļa infrastruktūras pārvaldītājs, kuram šajā jomā pieder ekskluzīvas tiesības (ievērojot Dzelzceļa likuma 9.panta trešajā daļā noteikto). 2) Publiskās lietošanas dzelzceļa infrastruktūra Latvijā ir vienlīdzīgi un bez diskriminācijas pieejama visiem potenciālajiem lietotājiem kravas pārvadājumu jomā, un par piekļuvi šai infrastruktūrai ir noteikta adekvāta maksa (ievērojot Dzelzceļa likuma 5.1, 11. un 27.pantos noteikto). Līdz ar to publiskais finansējums, kas paredzēts VAS “Latvijas dzelzceļš” pārvaldīšanā esošās infrastruktūras uzturēšanai un attīstībai, ievērojot Līguma par Eiropas Savienības darbību 107.panta 1.punktā (“jebkāds atbalsts, ko piešķir dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētu preču ražošanai, ciktāl tāds atbalsts iespaido tirdzniecību starp dalībvalstīm”) un Komercdarbības atbalsta kontroles likuma 5.pantā noteikto, nav kvalificējams kā komercdarbības atbalsts.Saskaņā ar Eiropas Parlamenta un padomes direktīvas 2012/34/ES ar ko izveido vienotu Eiropas dzelzceļa telpu (turpmāk – direktīva Nr.2012/34/ES) 65.pantu*:“Direktīvu 1/440/EEK, 95/18/EK un 2001/14/EK ar grozījumiem, kas izdarīti ar IX pielikuma A daļā uzskaitītajām direktīvām, atceļ no 2012. gada 15.decembra, neskarot dalībvalstu pienākumus attiecībā uz termiņiem IX pielikuma B daļā norādīto direktīvu transponēšanai valsts tiesību aktos. Atsauces uz atceltajām direktīvām uzskata par atsaucēm uz šo direktīvu, un tās lasa saskaņā ar atbilstības tabulu X pielikumā.”*Direktīvas 91/440/EEK tiesību norma direktīvā nr. 2012/34/ES ir iekļauta 1. pielikumā DZELZCEĻA INFRASTRUKTŪRAS ELEMENTU SARAKSTS, kur teikts, ka Dzelzceļa infrastruktūru veido šādi elementi (..): (..) - ēkas, ko izmanto infrastruktūras struktūrvienība, tostarp to iekārtu daļa, kuras izmanto transporta maksu iekasēšanai.Vienlaikus, saskaņā ar Dzelzceļa likumā norādīto, likumā jau šobrīd ir iekļautas normas, kas izriet no direktīvas Nr.2012/34/ES, līdz ar to, atbilstoši Tieslietu ministrijas sniegtajam skaidrojumam[[1]](#footnote-1)par to, ka *“(..)dalībvalstu fiziskajām un juridiskajām personām direktīvās iekļautie nosacījumi kļūst par saistošiem tikai ar brīdi, kad šie nosacījumi iekļauti jeb pārņemti nacionālajos normatīvajos aktos”*, secināms, ka Dzelzceļa likuma 4.panta spēkā esošā redakcija ir atbilstoša direktīvas Nr.2012/34/ES nosacījumiem, un ar jēdzienu “dzelzceļa infrastruktūra” tiek noteikts:*“4.pants. Dzelzceļa infrastruktūra**(1) Dzelzceļa infrastruktūra ir kompleksa inženierbūve, kurā ietilpst:**1) (..)**8) ēkas un būves, kas nepieciešamas dzelzceļa infrastruktūras objektu uzturēšanai, remontam un lietošanai.*”Ievērojot minēto Satiksmes ministrijai piederošajā ēkā Gogoļa ielā 3, Rīgā plānotie ieguldījumi tiks veikti tajās ēkas platībās, kur tiek veikti valsts deleģētie pārvaldes uzdevumi vai īstenota valsts publiskās lietošanas dzelzceļa infrastruktūras pārvaldīšana. Attiecīgi atbalsts plānotā projekta ietvaros nebūtu kvalificējams kā komercdarbības atbalsts. Publiskas lietošanas dzelzceļa pārvaldīšana ir uzskatāma par saimniecisko darbību, kā arī VAS “Latvijas dzelzceļš” saimnieciskā darbība, iznomājot telpas apakšnomniekiem, nav uzskatāma par papildinošo saimniecisko darbību. Līdz ar to, piešķirot publisko finansējumu VAS “Latvijas dzelzceļš” 4.2.1.2.pasākuma “Veicināt energoefektivitātes paaugstināšanu valsts ēkās” pirmās kārtas ietvaros ēkas Gogoļa ielā 3 energoefektivitātes uzlabošanai, papildinošās saimnieciskās darbības ierobežotā (20%) apmērā principu konkrētajā gadījumā piemērot nav iespējams. Finansējums 12,6% apmērā (kas atbilst VAS “Latvijas dzelzceļš” apakšnomā nodotajām ēkas platībām) no ēkas Gogoļa ielā 3 attiecināmajām izmaksām atbalsta projekta ietvaros tiks segtas no VAS “Latvijas dzelzceļš” privātajiem līdzekļiem, par kuriem nav saņemts nekāds komercdarbības atbalsts. Vienlaikus noteikumu projekts paredz svītrot MK noteikumu Nr.534 20.1 punktu, kurā noteikts aprēķiniem piemērot CO2 emisijas faktoru 0,264 kg/kWh un primārās enerģijas konversijas koeficientu 1,0, ja apkurē izmanto atjaunojamos energoresursus. Saskaņā ar Finanšu ministrijas sniegto informāciju esošais regulējums ir pretrunā ar MK 2013.gada 25.jūnija noteikumu Nr.348 “Ēkas energoefektivitātes aprēķina metode” 175.punktu un 1.pielikuma 3. un 4.punktu, MK 2018.gada 23.janvāra noteikumu Nr. 42 “Siltumnīcefekta gāzu emisiju aprēķina metodika” II, III daļu un 1.pielikumu, kā arī ir pretrunā ar Eiropas Komisijas (turpmāk – EK) 2012.gada 21.jūnija Regulas Nr.601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu [2003/87/EK](http://eur-lex.europa.eu/eli/dir/2003/87/oj/?locale=LV).  |
| 3. | Projekta izstrādē iesaistītās institūcijas | VAS “Latvijas dzelzceļš” |
| 4. | Cita informācija | MK noteikumu Nr.534 grozījumi būtiski neietekmē finansējuma saņēmējus.MK noteikumu Nr.534 grozījumi tiks publicēti Latvijas Vēstnesī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēkas Gogoļa ielā 3, Rīga īpašnieks un lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sadarbības iestāde veiks vienošanās/līguma par ES fonda projekta īstenošanu grozījumus, lai iestrādātu nosacījumus par attiecināmo izmaksu palielināšanu periodā pēc vienošanās vai līguma noslēgšanas ar sadarbības iestādi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra kā sadarbības iestāde. |
| 3. | Cita informācija | Nav |

Satiksmes ministrs U. Augulis

Vīza: Valsts sekretārs K.Ozoliņš

I.Strautmane

inguna.strautmane@sam.gov.lv

1. EIROPAS SAVIENĪBAS TIESĪBU IEVIEŠANAS ROKASGRĀMATA, https://www.tm.gov.lv/files/archieve/lv\_daliba\_es\_es\_ta\_tm\_rokasgramata\_es\_ties.ieviesanai\_publicesanai.doc [↑](#footnote-ref-1)